16. ΝΟΜΟΘΕΤ. ΔΙΑΤΑΓΜΑ υπ’ αριθ. 490 της 21/27 Μαρτ. 1970 (ΦΕΚ Α΄ 72) Περί απαλλαγής εκ της εισφοράς υπέρ του Ταμείου Ασφαλίσεως Τυπογράφων και Μισθωτών Γραφικών Τεχνών των εξαγομένων προϊόντων Χαρτοποιΐας. Άρθρ.1.-Τα εις την αλλοδαπήν εξαγόμενα προϊόντα χαρτοποιΐας, απαλλάσσονται της υπό των διατάξεων του Νόμ. 1032/43 «περί ενισχύσεως των πόρων ενίων ασφαλιστικών Οργανισμών» προβλεπομένης εισφοράς υπέρ του Ταμείου Ασφαλίσεως Τυπογράφων και Μισθωτών Γραφικών Τεχνών εκ 2% επί των παραγομένων προϊόντων χαρτοποιΐας. Άρθρ.2.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 